2018. GADA FINANŠU DARBĪBAS PĀRSKATS —

II iedaļa – Eiropadome un Padome

(2019/C 272/01)

SATURS

1. IEVADS 3

2. 2018. FINANŠU GADA MĒRĶI UN BUDŽETS 3

2.1. Galvenie finanšu mērķi 3

2.2. Eiropadomes un Padomes 2018. gada budžeta izveide 3

2.2.1. Vispārēja pieeja 3

2.2.2. 2018. gada budžets 4

2.2.3. 2018. gada budžets un ES budžeta finanšu plāna 5. izdevumu kategorija 4

3. VISPĀRĒJS PĀRSKATS PAR BUDŽETA IZPILDI 2018. GADĀ 6

3.1. Eiropadomes un Padomes darbības un mērķi 2018. gadā 6

3.1.1. Sanāksmes 6

3.1.2. Leģislatīvi jautājumi 7

3.1.3. Administratīvā modernizācija 7

3.1.4. Mērķu sasniegšana 2018. gadā 8

3.2. Ieņēmumi 8

3.3. Izdevumi 2018. gadā 11

3.3.1. Budžeta grozījums 2018. gadā 11

3.3.2. Pārskats par budžeta izpildi 2010.–2018. gadā 13

3.3.3. Apropriāciju izlietojums pa kategorijām 2018. gadā 14

3.4. Pārnestās apropriācijas 16

3.4.1. No 2017. uz 2018. gadu automātiski pārnestās apropriācijas 16

3.4.2. No 2018. uz 2019. gadu pārnestās apropriācijas 17

3.4.3. Ar lēmumu pārnestās apropriācijas no 2017. uz 2018. gadu 19

3.4.4. No 2016. uz 2017. gadu ar lēmumu pārnestās apropriācijas maksājumam uz 2018. gadu 19

3.5. Piešķirtie ieņēmumi 20

3.5.1. Līdz 2018. gadam uzkrātie piešķirtie ieņēmumi 20

3.5.2. Piešķirtie ieņēmumi, kas pārnesti maksājumiem no 2017. gada 21

3.5.3. Pirms 2018. gada uzkrātie piešķirtie ieņēmumi, kas pārnesti maksājumam uz 2019. gadu 22

3.5.4. 2018. gadā uzkrātie piešķirtie ieņēmumi 22

1. IEVADS

Saskaņā ar Eiropas Parlamenta un Padomes Regulas (ES, Euratom) 2018/1046 (1) (Finanšu regula – FR) 249. pantu (Finanšu regulas 142. pants ir spēkā līdz 2018. gadam (2)) šis dokuments veido pārskatu par ES budžeta II iedaļas (Eiropadome un Padome) budžeta un finanšu pārvaldību 2018. finanšu gadā.

Pārskats ir balstīts uz provizoriskajiem 2018. gada pārskatiem, konstatējumiem Padomes kredītrīkotāju iesniegtajos gada darbības pārskatos un Padomes finanšu sistēmas sniegto informāciju par budžeta izpildi.

Pārskata 2. nodaļā ir izklāstīts 2018. finanšu gada budžeta plānojuma kopsavilkums. Vispārējs pārskats par 2018. gadā pieejamo budžeta apropriāciju izmantojumu ir izklāstīts 3. nodaļā.

Informācija par 2018. gada budžeta izpildi pa budžeta pozīcijām ir sniegta pielikumā.

2. 2018. FINANŠU GADA MĒRĶI UN BUDŽETS

2.1. Galvenie finanšu mērķi

Padomes Ģenerālsekretariāta galvenie finanšu mērķi 2018. gadā bija šādi:

— nodrošināt nepārtrauktu atbalstu Eiropadomes priekšsēdētājam un Padomei, efektīvi un lietderīgi izmantojot finanšu resursus,

— turpināt administratīvās modernizācijas procesu ar mērķi nostiprināt organizācijas kvalitāti un pareizu resursu izmantošanu,

— vienoties ar Beļģijas valdību par Europa ēkas galīgajām izmaksām.

2.2. Eiropadomes un Padomes 2018. gada budžeta izveide

2.2.1. Vispārēja pieeja

Eiropadomes un Padomes (turpmāk “EP/P”) 2018. budžeta izveide balstījās uz vispārēju mērķi nominālā izteiksmē nepārsniegt kopējo 2017. gada budžeta līmeni attiecībā uz visiem ar algām nesaistītajiem izdevumiem.

Palielinājumi, kas saistīti ar likumā vai līgumā noteiktiem pienākumiem, vai jomās, kuras tiek uzskatītas par svarīgām PĢS pienācīgai darbībai, ir kompensēti, piešķirot prioritāti un pārplānojot konkrētus projektus, ņemot vērā budžeta īstenošanu pēdējo gadu laikā.

Saistībā ar štatu sarakstu PĢS turpināja racionalizēt organizāciju, īstenojot šādas darbības:

— kā daļa no administratīvās modernizācijas turpinājuma 25 AST (10 AST5, 5 AST4, 5 AST3, 5 AST2) amata vietas tiek pārveidotas par 25 SC amata vietām (10 SC2 un 15 SC1), 20 AST amata vietas (10 AST7 un 10 AST6) par 20 AD amata vietām (10 AD7 un 10 AD5) un viena AD12 pagaidu amata vieta tiek pārveidota par pastāvīgu AD12 amata vietu,

— 1 AD5 un 1 AST1 amata vieta tiek pārvietota uz Komisiju saistībā ar vienošanos par ES iestāžu un aģentūru datorapdraudējumu reaģēšanas vienības (CERT-EU) organizāciju un darbību,

— tiek pievienotas 4 AD5 un 2 AST1 amata vietas, lai atspoguļotu jauno valodas režīmu attiecībā uz tulkošanu īru valodā, kā to norādījusi Komisija.

2.2.2. 2018. gada budžets

Budžeta lēmējinstitūcija kopējo EP/P 2018. gada budžetu noteica 572,9 miljonu EUR apmērā. Tas atbilst palielinājumam 11,3 miljonu EUR (+ 2,0 %) apmērā salīdzinājumā ar 2017. gadu.

Amata vietu skaits EP/P štatu sarakstā 2018. gadam tika noteikts 3031 amata vietas apmērā.

1. tabulā sniegts pārskats par 2018. gada budžetu pa dažādām kategorijām.

1. tabula

EP/P 2018. gada budžets salīdzinājumā ar 2017. gada budžetu (pa kategorijām)

(EUR) Kategorija 2017. gada budžets 2018. gada budžets Izmaiņas 2018./2017 gadā ar EĒ (3) 1 2 3 = 2/1 Štatu saraksts 315 446 000 328 800 000 4,2 % Citi ar personālu saistīti izdevumi 24 878 000 24 359 000 –2,1 % Ēkas (neiekļaujot nekustamā īpašuma iegādi) 57 789 000 56 360 377 –2,5 % Datorsistēmas 42 800 000 41 300 000 –3,5 % Mēbeles 942 000 733 000 –22,2 % Tehniskās ierīces 3 659 000 4 344 000 18,7 % Transports 1 048 000 1 496 000 42,7 % Delegāciju ceļa izdevumi 17 802 000 17 802 000 0,0 % Mutiskās tulkošanas izmaksas 79 816 000 79 316 000 –0,6 % Sanāksmes un konferences 4 984 000 4 945 000 –0,8 % Informācija 8 285 000 10 152 000 22,5 % Dažādi 2 127 000 1 787 000 –16,0 % Rezerve 2 000 000 1 500 000 –25,0 % Kopā (izņemot iegādi) 561 576 000 572 894 377 2,0 % Nekustamā īpašuma iegāde — — Pavisam kopā 561 576 000 572 894 377 2,0 %

2.2.3. 2018. gada budžets un ES budžeta finanšu plāna 5. izdevumu kategorija

2. tabulā sniegts pārskats par EP/P budžeta attīstību laikposmā no 2010. līdz 2018. gadam. EP/P daļa daudzgadu finanšu plāna 5. izdevumu kategorijā ir samazinājusies no 8,0 % 2010. gadā uz 5,5 % 2018. gadā.

2. tabula

ES budžeta II iedaļas (Eiropadome un Padome) attīstība saskaņā ar 2010.–2018. gada finanšu plāna 5. izdevumu kategoriju

2010 2011 2012 2013 2014 2015 2016 2017 2018 (Summas faktiskajās cenās) mlj € izmaiņas mlj € izmaiņas mlj € izmaiņas mlj € izmaiņas mlj € izmaiņas mlj € izmaiņas mlj € izmaiņas mlj € izmaiņas mlj € izmaiņas 5. izdevumu kategorija 7 962 4,7 % 8 173 2,7 % 8 607 5,3 % 9 181 6,7 % 8 405 –8,5 % 8 661 3,0 % 9 483 9,5 % 9 921 4,6 % 10 346 4,3 % EP/P 634 5,1 % 563 –11,2 % 534 –5,2 % 536 0,3 % 534 –0,2 % 542 1,4 % 545 0,6 % 562 3,0 % 573 2,0 % EP/P daļa 5. izdevumu kategorijā 8,0 % 6,9 % 6,2 % 5,8 % 6,4 % 6,3 % 5,7 % 5,7 % 5,5 %

Samazinājums 2011. gadā ir lielā mērā saistīts ar resursu pārvedumu uz EĀDD, turpretim samazinājums 2012. un 2014. gadā ir saistīts ar apropriāciju samazinājumu noteiktām darbībām, ņemot vērā izpildi iepriekšējos gados un faktiskās vajadzības.

3. VISPĀRĒJS PĀRSKATS PAR BUDŽETA IZPILDI 2018. GADĀ

3.1. Eiropadomes un Padomes darbības un mērķi 2018. gadā

Saistībā ar finanšu darbības pārskatu PĢS sniedz informāciju par savām galvenajām darbībām, kas ir būtiskas no finanšu viedokļa un kas atspoguļo Eiropadomes un Padomes darbību finanšu gada laikā. Pārskatā arī tiek uzsvērti galvenie gada sasniegumi.

3.1.1. Sanāksmes

3. tabulā sniegts pārskats par to, kā laikposmā no 2010. līdz 2018. gadam mainījies to sanāksmju skaits, kuras PĢS rīkojis Eiropadomes un Padomes vajadzībām.

Papildus 4 604“iestāžu” sanāksmēm PĢS 2018. gadā ir sarīkojis 3 129 citas sanāksmes (piemēram, seminārus, informatīvas sanāksmes un instruktāžas, kā arī sanāksmes ar trešām valstīm).

3. tabula

2010.–2018. gadā rīkoto sanāksmju skaita attīstība

2010 2011 2012 2013 2014 2015 2016 2017 2018 Samiti 7 9 7 6 9 12 9 11 15 Padomes sanāksmes 86 85 77 74 81 81 75 77 75 Pastāvīgo pārstāvju komiteja 122 135 140 140 135 138 109 105 117 50. panta Pastāvīgo pārstāvju komiteja 22 29 Darba grupas 4 127 4 373 4 480 4 164 4 016 3 471 3 569 4 039 4 304 50. panta ad hoc darba grupa 32 61 Kopā 4 342 4 602 4 704 4 384 4 241 3 702 3 762 4 290 4 604 Citas sanāksmes 1 996 2 075 2 189 2 027 2 189 2 271 2 034 3 030 3 129 Pavisam kopā 6 338 6 677 6 893 6 411 6 430 5 973 5 796 7 320 7 733

2018. gadu iezīmēja nepārtraukts darbs nolūkā pabeigt procedūru, kurā tiek parakstīts un noslēgts līgums par Apvienotās Karalistes izstāšanos no ES.

PĢS rīkoto sanāksmju kopējais skaits salīdzinājumā ar 2017. gadu pieauga par 6 % (413). Tas notika galvenokārt prezidentvalsts pastiprinātās darbības dēļ otrajā pusgadā un sakarā ar ad hoc darba grupas Brexit jautājumos darbībām.

Turklāt PĢS 2018. gada 25. aprīlī rīkoja otro konferenci “Atbalsts Sīrijas un reģiona nākotnei”. Tā pulcēja vienkopus 57 valstis, 10 reģionālas organizācijas un 19 ANO aģentūras, lai apspriestu situāciju Sīrijā un krīzes ietekmi uz reģionu. Pasākums tika organizēts kopā ar Eiropas Komisijas Kaimiņattiecību politikas ģenerāldirektorātu, un tam bija nepieciešami nozīmīgi drošības un loģistikas resursi, kā arī ievērojami diplomātiskie centieni.

Turklāt 2018. gada 18. un 19. oktobrī notika 12. Āzijas un Eiropas sanāksmes (ASEM) samits. Samitā bija sapulcējušies līderi no 51 Eiropas un Āzijas valsts, ES pārstāvji un Dienvidaustrumāzijas valstu asociācijas (ASEAN) ģenerālsekretārs. Valstu un valdību vadītāji apsprieda, kā turpmāk stiprināt dialogu un sadarbību starp abiem kontinentiem daudzās jomās kā, piemēram, tirdzniecība un ieguldījumi, savienojamība, ilgtspējīga attīstība un klimats.

PĢS spēja atsaukties uz pieaugošo nepieciešamību rīkot sanāksmes, jo izmantoja sanāksmju telpu lielāko pieejamību, pateicoties Europa ēkai, kas jau kopš pagājušā gada uzņem visa veida, ne tikai augsta līmeņa, sanāksmes.

3.1.2. Leģislatīvi jautājumi

Vēl viens darbību kvantitatīvais rādītājs ir Oficiālajā Vēstnesī (OV) publicēto tiesību aktu skaits (4. tabula). 2018. gadā OV tika publicēti 1210 tiesību akti. Jāatzīmē, ka tiesību aktu publicēšana OV ir likumdošanas procedūras noslēdzošais posms.

4. tabula

2010.–2018. gadā izdoto tiesību aktu skaita attīstība

2010 2011 2012 2013 2014 2015 2016 2017 2018 Oficiālajā Vēstnesī publicētie tiesību akti 825 986 958 1 132 1 437 1 412 1 259 1 187 1 210

3.1.3. Administratīvā modernizācija

2018. gadā PĢS turpināja uzlabot savas iekšējās organizācijas kvalitāti un efektivitāti.

Progress rīcības plāna īstenošanā

2018. gadā PĢS turpināja īstenot ģenerālsekretāra “Rīcības plānu, lai izveidotu dinamiskāku, elastīgāku un sadarbīgāku PĢS” (iesniegts 2016. gada 27. septembrī), kurā ir noteiktas piecas PĢS prioritātes:

— efektīva administrācija Eiropadomes priekšsēdētāja un Eiropadomes vajadzībām,

— labāks un konsekventāks atbalsts Padomei un tās prezidentūrām,

— uzlabota iekšējā un ārējā saziņa un informācijas aprite,

— ieguldīšana cilvēkos un vadībā un

— tehnoloģiju izmantošana, lai uzlabotu PĢS darbu.

Gandrīz visi pasākumi tika pabeigti līdz 2018. gadam, vai arī tie bija kļuvuši par nepārtraukti veiktiem pasākumiem.

Galvenie ar Rīcības plānu gūtie sasniegumi 2018. gadā ir šādi:

— PĢS digitālo pakalpojumu stratēģija,

— Ārējām attiecībām veltīta rokasgrāmata,

— PĢS pakalpojumu kopums prezidentūras vajadzībām,

— administratīvā modernizācija (tostarp darbinieku aptauja, 360o atsauksmes vadītājiem un mācību pārvaldības sistēma ES iestādēm (EU-Learn)),

— vērienīga PĢS dienestu reorganizācija nolūkā uzlabot organizācijas dažādo funkciju efektivitāti.

3.1.4. Mērķu sasniegšana 2018. gadā

Informāciju par 2018. finanšu gadam noteikto mērķu sasniegšanu var apkopot šādi.

— Štatu saraksts PĢS 2018. gadā pieņēma darbā 137 ierēdņus (74 pastāvīgos ierēdņus un 63 pagaidu darbiniekus). Gada laikā amatu atstāja 184 ierēdņi (154 pastāvīgie ierēdņi un 30 pagaidu darbinieki), kā rezultātā EP/P štatu saraksta neto samazinājums bija par 47 aizņemtām amata vietām.

— Finanšu pārvaldība 2018. gadā PĢS turpināja uzlabot savu finanšu pārvaldību un rezultātus. Tika īstenoti vairāki korporatīvās finanšu pārvaldības uzlabojumi, piemēram: — izveidota Konsultatīvā padome, kurā ietilpst dažādu departamentu augstākā līmeņa vadītāji un Personāla komitejas priekšsēdētājs. Tai ir divējāds uzdevums: pirmkārt, sniegt konsultācijas par stratēģiskajām prioritātēm un uzraudzīt progresu, kas panākts saistībā ar izraudzītajām prioritātēm, un, otrkārt, palīdzēt piešķirt prioritāti resursiem un nodrošināt, ka PĢS ir pienācīgi saskaņots ar savu misiju, — izveidota darba grupa reorganizācijas jautājumos, lai izpētītu, kā finanšu pārvaldību ietekmē PĢS reorganizācija, kas notika 1. jūnijā un 1. jūlijā, un sniegtu atbalstu dienestiem atbilstošu finanšu struktūru izveidē un īstenošanā, — pēc jaunās Finanšu regulas publicēšanas pārskatīti “Iekšējie noteikumi par Eiropas Savienības vispārējā budžeta II iedaļā iekļauto apropriāciju izlietojumu”, — pieņemtas pamatnostādnes kopīgai projektu un darba grupu pārvaldības sistēmai nolūkā sniegt norādījumus par horizontālo komandu organizēšanu saskaņā ar Civildienesta noteikumiem un Finanšu regulu, nosakot nelielu kopumu ar efektīviem un vienkāršiem pasākumiem. Eiropas uzņēmumu naudas plūsmas uzlabošanas kontekstā vidējais rēķinu apmaksas kavējums PĢS 2018. gadā bija 21 diena; maksimālais laika ierobežojums ir 30 kalendārās dienas (Eiropas Parlamenta un Padomes Direktīva 2011/7/ES (4)).

— Ēku politika 2018. gadā notika intensīvas sarunas, jo Beļģijas iestādes informēja sekretariātu, ka, neraugoties uz vienošanos par projekta “Europa ēka” galīgo cenu, Beļģijas valsts nepārdos četrus blakus esošos zemes gabalus. Abas puses panāca vienošanos par alternatīvu risinājumu, kā rezultātā galīgais maksājums samazinājās (sk. 3.4.3. punktu).

3.2. Ieņēmumi

5. tabulā sniegts pārskats par 2018. gada ieņēmumu operāciju vispārējiem rezultātiem. Termins “Nodibinātās tiesības 2017” attiecas uz 2017. gadā izdotajiem iekasēšanas rīkojumiem, kuru summu iekasēšana notika tikai 2018. gadā. Savukārt termins “Nodibinātās tiesības 2018” attiecas uz iekasēšanas rīkojumiem, kas uzsākti 2018. gadā.

5. tabula

Pārskats par ieņēmumu operācijām 2018. gada budžetā

(EUR) Nodaļa Noteiktās tiesības 2017. gads Iekasētie Ieņēmumi no 2017. gada Noteiktās tiesības 2018. gads Iekasētie ieņēmumi no 2018. gada Kopējās nodibinātās tiesības 2017. un 2018. gadā Kopā iekasēts 2017. un 2018. gadā 2019. gadā paredzēts iekasēt 1 2 3 4 5=1+3 6=2+4 7=5– 6 4 0 Atskaitījumi no personāla atalgojuma 0 0 30 454 292 30 454 292 30 454 292 30 454 292 0 4 1 Personāla iemaksas pensiju sistēmā 223 436 127 312 25 753 759 25 752 178 25 977 195 25 879 490 97 705 5 0 Ieņēmumi no kustamā un nekustamā īpašuma pārdošanas 1 913 1 913 7 300 2 550 9 213 4 463 4 750 5 1 Ieņēmumi no izīrēšanas un iznomāšanas 34 297 34 297 667 694 421 285 701 991 455 582 246 410 5 2 Ieņēmumi no ieguldījumiem vai piešķirtajiem aizdevumiem, banku un citi procenti 0 0 3 809 3 809 3 809 3 809 0 5 5 Ieņēmumi no pakalpojumu sniegšanas un darbu veikšanas 104 455 104 455 704 463 428 001 808 917 532 456 276 461 5 5 Ieņēmumi no pakalpojumu sniegšanas un darba ienākumiem (EĀDD) 100 000 100 000 397 124 297 124 497 124 397 124 100 000 5 7 Citas iemaksas un atmaksājumi saistībā ar iestāžu administratīvo darbību 1 504 160 1 074 878 20 132 298 19 972 853 21 636 458 21 047 731 588 728 5 8 Dažādas kompensācijas 0 0 48 334 48 304 48 334 48 304 30 5 8 Dažādas kompensācijas (EĀDD) 0 0 0 0 0 0 0 5 9 Citi ieņēmumi, kas izriet no administratīvās pārvaldības 0 0 0 0 0 0 0 6 3 Iemaksas saskaņā ar īpašiem nolīgumiem 9 935 9 935 1 213 693 1 213 693 1 223 628 1 223 628 0 7 0 Procenti par novēlotiem maksājumiem 0 0 243 243 243 243 0 9 0 Dažādi ieņēmumi 0 0 0 0 0 0 0 Kopā 1 978 196 1 452 790 79 383 010 78 594 333 81 361 206 80 047 123 1 314 083

Ieņēmumu operāciju kopējais apjoms nodibinātu tiesību, t. i., izdotu iekasēšanas rīkojumu, izteiksmē 2018. gadā bija 81,4 miljoni EUR. No šīs summas 80,0 miljoni EUR tika iekasēti finanšu gada laikā, savukārt 1,3 miljoni EUR tiks iekasēti 2019. gadā.

Lielākā daļa no kopējiem iekasētajiem ieņēmumiem 2018. gadā (71 % jeb 56,4 miljoni EUR no 80,0 miljoniem EUR) attiecas uz Kopienas nodokļiem, nodevām un maksām, ko iekasē no PĢS personāla. No šīs summas 30,5 miljoni EUR attiecas uz atskaitījumiem no atalgojuma personālam, savukārt 25,9 miljoni EUR atbilst pensiju tiesību iemaksām un pārvedumiem uz pensiju shēmu.

Pārējais jeb 29 % (23,6 miljoni EUR) ir uzkrāti no dažādām administratīvām darbībām. Šī summa veidojas galvenokārt no šādiem avotiem.

— Iekasētās daļas no summām, ko iepriekšējos gados dalībvalstīm maksāja par delegātu ceļa izdevumiem saskaņā ar to iesniegtajām deklarācijām par 2017. un 2018. gadu (attiecīgi 0,4 miljoni EUR un 6,7 miljoni EUR, 5 7. nodaļa).

— Iekasētie maksājumi no dalībvalstīm par papildu mutisku tulkojumu pēc pieprasījuma dažās valodās (11 miljoni EUR, 5 7. nodaļa).

— Iemaksas par administratīviem izdevumiem, kas radušies saistībā ar Šengenas acquis ar Islandi un Norvēģiju (1,2 miljoni EUR, 6 3. nodaļa).

— Citu iestāžu dalības iemaksas un Padomes ierēdņu maksājumi par Padomes darbinieku bērnu silīti (0,9 miljoni EUR, 5 7. nodaļa).

— Tiesas, Revīzijas palātas un Florencē esošā Eiropas Universitātes institūta iemaksas kā ieguldījums kopējā finanšu sistēmā ar Padomi (0,7 miljoni EUR, 5 7. nodaļa).

— Pārvietojums no EĀDD uz Padomi kā avansa atmaksājums par izmaksām saistībā ar “Briseles konferences par Sīriju” rīkošanu (0,2 miljoni EUR, 5 5. nodaļa).

— Ieņēmumi no juridisko izmaksu atgūšanas par lietām, kurās Padome uzvarēja, un no zaudējumu atlīdzības Padomei (0,01 miljons EUR, 5 7. nodaļa).

— Pārvietojums no EĀDD uz Padomi kā avansa maksājumi par pakalpojumiem, ko PĢS sniedza EĀDD (0,4 miljoni EUR, 5 5. nodaļa).

— Ieņēmumi no telpu iznomāšanas un ar tiem saistītie atmaksājumi, tostarp Komisijas daļa no īres par ES informācijas punktu Briselē (0,5 miljoni EUR, 5 1. nodaļa).

3.3. Izdevumi 2018. gadā

3.3.1. Budžeta grozījums 2018. gadā

2018. finanšu gada laikā apropriācijas tika pārdalītas ar dažādiem pārvietojumiem. 6. tabulā norādīti lēmumi, ar kuriem grozīja budžeta apropriācijas laikposmā no 2010. līdz 2018. gadam.

6. tabula

Budžeta grozījumu skaits pa veidiem 2010.–2018. gadā

Grozījums Gads Veids Juridiskais pamats 2010 2011 2012 2013 2014 2015 2016 2017 2018 Budžeta grozījums FR 41. pants 0 0 0 0 0 0 0 0 0 B pārvietojums FR 25. pants 47 23 23 22 32 27 31 45 52 C pārvietojums FR 25. pants 2 2 2 2 2 2 2 1 2 D pārvietojums FR 27. pants 0 0 0 0 0 0 0 0 0 Kopā 49 25 25 24 34 29 33 46 54

2018. gadā tika izdarīti divi C pārvietojumi, par kuriem bija jāinformē budžeta lēmējinstitūcija (saskaņā ar Finanšu regulas 25. pantu (2018. gada Finanšu regulas 29. pantu)):

— C1 pārvietojums 990 000 EUR apmērā 2018. gada 23. jūlijā, lai: — finansētu papildu transporta vajadzības saistībā ar 12. Āzijas un Eiropas sanāksmi (ASEM) (630 000 EUR), — segtu tehniskus audiovizuālos projektus ar mērķi uzlabot Eiropadomes un Padomes pasākumu laikā sniegto pakalpojumu kvalitāti (360 000 EUR).

— C2 pārvietojums 2 181 000 EUR apmērā 2018. gada 26. novembrī, lai: — finansētu 2019. gada sākumā notikušās mācību sesijas, saistībā ar kurām ārējiem līgumdarbiniekiem bija jāsāk sagatavošanās darbi 2018. gadā (150 000 EUR), — segtu ASEM rīkošanas neparedzētas izmaksas, piemēram, nepieciešamos pielāgojumus ārējā norises vietā (aprīkošanas darbi un mēbeles) (550 000 EUR), — segtu kabeļu ievilkšanas darbus, ko audiovizuālo iekārtu galvenajā vadības telpā veica IT dienesti (339 000 EUR), — segtu pāreju starp Informācijas un zināšanu pārvaldības programmas vadības dienestiem (1 042 000 EUR), — finansētu pašas iestādes veiktu jaunas ziņu publicēšanas platformas izstrādi (100 000 EUR).

52 B pārvietojumi, kas pamatojas uz FR 25. panta 4. punktu (2018. gada FR 29. panta 4. punktu), iekšēji mainīja EP/P budžetu 2018. gadā.

7. tabulā sniegts pārskats par budžeta pozīcijām, kas 2018. gadā tika ievērojami (5) grozītas ar dažādiem pārvietojumiem.

7. tabula

Budžeta pozīcijas, kurām 2018. gadā piemēroja būtiskus pārvietojumus

(EUR) Postenis Pozīcija 2018. gada sākotnējais budžets Pārvietojumi Galīgās apropriācijas Starpība 1 1 0 5 Virsstundas 1 450 000 – 250 000 1 200 000 – 17 % 2 0 0 0 Īres maksa 1 109 000 764 500 1 873 500 69 % 2 0 0 4 Darbs saistībā ar telpu drošību 2 547 000 – 800 000 1 747 000 – 31 % 2 0 1 1 Ūdensapgāde, gāze, elektrība un apkure 4 766 000 – 568 199 4 197 801 – 12 % 2 0 1 2 Ēku drošība un novērošana 18 493 000 – 460 000 18 033 000 – 2 % 2 1 0 0 Ierīču un programmatūras iegāde 10 716 000 –1 308 620 9 407 380 – 12 % 2 1 0 1 Ārējie pakalpojumi attiecībā uz datorsistēmām 21 799 000 1 975 593 23 774 593 9 % 2 1 0 2 Ierīču un programmatūras apkalpošana un uzturēšana 7 195 000 370 443 7 565 443 5 % 2 1 0 3 Telekomunikācijas 1 590 000 443 585 2 033 585 28 % 2 1 2 0 Tehnisko ierīču iegāde un atjaunošana 2 494 000 404 779 2 898 779 16 % 2 1 2 2 Mēbeļu noma, apkalpošana, uzturēšana un labošana 1 538 000 – 255 789 1 282 211 – 17 % 2 1 3 2 Transportlīdzekļu noma, uzturēšana un labošana 1 046 000 476 000 1 522 000 46 % 2 2 0 0 Delegāciju ceļa izdevumi 17 802 000 4 529 114 22 331 114 25 % 2 2 0 2 Mutiskās tulkošanas izmaksas 79 316 000 –4 874 614 74 441 386 – 6 % 2 2 1 0 Dokumentācijas un bibliotēku izdevumi 3 770 000 –1 016 500 2 753 500 – 27 % 2 2 1 1 Oficiālais Vēstnesis 1 777 000 – 995 500 781 500 – 56 % 2 2 1 3 Informācija un sabiedriskie pasākumi 4 385 000 448 000 4 833 000 10 %

3.3.2. Pārskats par budžeta izpildi 2010.–2018. gadā

Pēdējo deviņu gadu laikā vispārējais EP/P budžeta izpildes rādītājs ir bijis vidēji 91,9 % (1. diagramma). Izpildes rādītājs attiecas uz saistībām, kas noteiktas budžeta gada laikā no pieejamā apstiprinātā budžeta.

Faktisko gada maksājumu līmenis laikposmā no 2010. līdz 2018. gadam ir bijis vidēji 82,6 % apmērā no budžeta. Starpība starp vispārīgo izmantojumu un tekošā gada maksājumiem (t. i., neizmaksātās saistības) ir pārnesta, atbilstīgi Finanšu regulas 13. panta 4. punktam (2018. gada FR 12. panta 7. punkts), uz nākamo budžeta gadu maksājumu veikšanai.

1. diagramma

Budžeta vispārēja izpilde 2010.–2018. gadā

2018. gadā pārnestās apropriācijas attiecas uz saistībām, par kurām līgumi bija pienācīgi noslēgti līdz budžeta gada beigām, taču preces vēl nav piegādātas, un/vai par ko rēķini nav saņemti līdz gada beigām.

3.3.3. Apropriāciju izlietojums pa kategorijām 2018. gadā

2018. gada izdevumu analīze ir sniegta, atspoguļojot 14 galvenās izdevumu kategorijas.

8. tabulā ir salīdzināts galīgais budžets pēc pārvedumiem (2. aile) ar budžeta izlietojumu saistību izteiksmē (3. aile). Starpība starp galīgo budžetu un saistību apropriācijām atbilst summām, ko neizlietoja 2018. gadā un tādējādi zaudēja.

8. tabula

2018. gada budžeta izpildes pārskats (pa kategorijām)

(EUR) Kategorija 2018. gada budžets (sākotnējais) 2018. gada budžets (galīgais (*1)) Saistības Izpildes rādītājs Atceltās apropriācijas 1 2 3 4 = 3 / 2 5 = 2 - 3 Štatu saraksts 328 800 000 328 650 000 309 799 583 94,3 % 18 850 417 Citi ar personālu saistīti izdevumi 24 359 000 24 509 000 22 777 378 92,9 % 1 731 622 Ēkas (neiekļaujot nekustamā īpašuma iegādi) 56 360 377 55 574 877 54 112 447 97,4 % 1 462 430 Datorsistēmas 41 300 000 42 781 000 42 770 511 100,0 % 10 489 Mēbeles 733 000 933 000 923 624 99,0 % 9 376 Tehniskās ierīces 4 344 000 4 365 000 4 184 365 95,9 % 180 635 Transports 1 496 000 2 036 000 1 938 566 95,2 % 97 434 Delegāciju ceļa izdevumi 17 802 000 22 331 114 11 121 429 49,8 % 11 209 685 Mutiskās tulkošanas izmaksas 79 316 000 74 441 386 64 551 319 86,7 % 9 890 067 Sanāksmes un konferences 4 945 000 5 290 500 4 948 665 93,5 % 341 835 Informācija 10 152 000 8 650 000 8 383 365 96,9 % 266 636 Dažādi 1 787 000 1 787 000 989 228 55,4 % 797 772 Rezerve 1 500 000 1 500 000 0 0,0 % 1 500 000 Kopā (izņemot iegādi) 572 894 377 572 848 877 526 500 479 91,9 % 46 348 398 Nekustamā īpašuma iegāde — 45 500 45 035 99,0 % 465 Pavisam kopā 572 894 377 572 894 377 526 545 514 91,9 % 46 348 863

2018. gada budžeta vispārējais izpildes rādītājs ir 91,9 %. Galīgā budžeta un izpildes starpību var skaidrot šādi:

— Kopējais līdzekļu nepilnīgais izmantojums štatu saraksta kategorijā veido summu 18,8 miljonu EUR apmērā. Šis nepilnīgais izmantojums ir galvenokārt saistīts ar samazinātām vajadzībām pēc pamatalgām (11,8 miljoni EUR) un ar to, ka nebija nepieciešams izmantot atalgojuma ikgadējai korekcijai paredzēto summu (3,1 miljons EUR). Daļa no algu finansējuma nepilnīgā izmantojuma ir saistīta ar EP/P štatu saraksta neto samazinājumu par 47 aizņemtām amata vietām. Citi nepilnīgā izmantojuma iemesli ir mazākas vajadzības saistībā ar dažādām likumā noteiktajām tiesībām (2,6 miljoni EUR) un ar sociālo nodrošinājumu (0,6 miljoni EUR), kā arī mazāki izdevumi par virsstundām (0,4 miljoni EUR).

— Citu ar personālu saistītu izdevumu kategorijā 29 % no nepilnīgā izmantojuma (0,5 miljoni EUR no 1,7 miljoniem EUR) ir saistīti ar mazāk maksājumiem līgumdarbiniekiem, norīkotiem valstu ekspertiem un citiem ārējiem pakalpojumiem. Mazāki izdevumi ar komandējumiem saistītām izmaksām veido 0,3 miljonu EUR ietaupījumu. Ar Eiropadomes priekšsēdētāju saistīto izdevumu jomā ietaupījums 0,4 miljonu EUR apmērā izriet no ceļa izdevumu budžeta un pabalstu nepilnīga izlietojuma. Atlikušie 0,5 miljoni EUR galvenokārt ir saistīti ar ietaupījumiem saistībā ar medicīniskiem un sociāliem pakalpojumiem.

— Ar ēkām saistīto izdevumu vispārēja izmantojuma rezultātā ir radušies ietaupījumi 1,5 miljonu EUR apmērā. No šīs summas 1,3 miljoni EUR ir ietaupīti, pateicoties zemākām izmaksām ēku drošības un novērošanas, uzturēšanas un tīrīšanas, ūdens, gāzes un elektrības patēriņa jomā. Pārējie 0,2 miljoni EUR ir ietaupījumi no konkrētiem iekārtošanas, uzstādīšanas un drošības darbiem.

— IT jomā budžeta izpilde bija gandrīz 100 %.

— Ietaupījums 0,2 miljonu EUR apmērā saistībā ar tehniskajām ierīcēm ir iegūts galvenokārt no tā, ka ir samazinājusies vajadzība pēc drošības iekārtu nomāšanas un uzturēšanas.

— 0,1 miljons EUR ietaupījums transporta jomā saistībā ar komandējumiem galvenokārt ir saistīts ar galīgajām vajadzībām attiecībā uz ASEM sanāksmes organizēšanu.

— Delegāciju ceļa izdevumu izmantojuma rezultātā ir radušies ietaupījumi 11,2 miljonu EUR apmērā. Delegāciju ceļa izdevumiem pieejamā summa pēc pārvietojumiem bija 22,3 miljoni EUR. Sākotnējais budžets bija 17,8 miljoni EUR, uz kuru 6,6 miljoni EUR tika pārvietoti no ietaupījumiem no dažu mutiskās tulkošanas pakalpojumu finansējuma. Savukārt gada laikā 1,8 miljoni EUR tika pārvietoti, lai finansētu papildu mutisko tulkošanu dažās valodās. Tā kā dalībvalstīm bija jāatmaksā iepriekšējos gados neizlietotās summas, tikai 11,1 miljons EUR tika noteikts kā saistības turpmākiem maksājumiem 2018. gada budžetā.

— Saistībā ar apropriācijām mutiskai tulkošanai tika ietaupīti līdzekļi 9,9 miljonu EUR apmērā. Būtu jāatzīmē, ka šāds nepilnīgs līdzekļu izlietojums ir galarezultāts 6,6 miljonu EUR pārvietojumam no finansējuma mutiskajai tulkošanai uz finansējumu delegāciju ceļa izdevumiem (6). Galarezultāts ietver arī 1,8 miljonu EUR pārvietošanu atpakaļ no dažu ceļa izdevumu finansējuma, lai segtu izdevumus saistībā ar papildu mutisko tulkošanu dažās valodās.

— 0,2 miljoni EUR no kopējās neizmantoto līdzekļu summas 0,3 miljonu EUR apmērā saistībā ar sanāksmju un konferenču organizēšanu atspoguļo mazākas vajadzības ES un ASEM samita rīkošanā, nekā bija paredzēts budžetā. Samazināta vajadzība pēc īpašiem ceļa izdevumiem ir ļāvusi papildus ietaupīt 0,1 miljonu EUR.

— Apropriāciju izlietojuma likme kategorijā “Informācija” bija 96,9 %, kā rezultātā ir radušies ietaupījumi 0,3 miljonu EUR apmērā. Šī summa atbilst galvenokārt ietaupījumiem saistībā ar Oficiālo Vēstnesi (0,2 miljoni EUR) un nelielu ietaupījumu rīkotāja apraides un informēšanas jomā (0,1 miljons EUR).

— Kategorijā “Dažādi” neizmantotā summa 0,8 miljonu EUR apmērā skaidrojama galvenokārt ar zemākām juridiskām izmaksām (0,7 miljoni EUR) saistībā ar to, ka Padomei ir paziņotas mazāk antidempinga lietas, nekā bija gaidīts, atlikušais 0,1 miljons EUR kopā ietver mazākas vajadzības pēc uniformām un biroja piederumiem, papīra, pētījumiem un pasta izdevumiem.

3.4. Pārnestās apropriācijas

3.4.1. No 2017. uz 2018. gadu automātiski pārnestās apropriācijas

Kā norādīts 9. tabulā, no 2017. uz 2018. gadu tika pārnesti 51,8 miljoni EUR.

9. tabula

No 2017. uz 2018. gadu pārnesto apropriāciju izlietojums (pa kategorijām)

(EUR) Kategorija No 2017. gada pārnestās apropriācijas 2018. gada maksājumi Izpildes rādītājs Atceltās apropriācijas 1 2 3 = 2/1 4 = 1– 2 Štatu saraksts 366 146 306 771 83,8 % 59 375 Citi ar personālu saistīti izdevumi 2 939 481 2 466 286 83,9 % 473 195 Ēkas 15 430 019 11 543 809 74,8 % 3 886 210 Datorsistēmas 20 002 333 18 557 862 92,8 % 1 444 471 Mēbeles 323 588 312 101 96,4 % 11 488 Tehniskās ierīces 1 489 754 1 331 588 89,4 % 158 166 Transports 295 754 226 689 76,6 % 69 065 Delegāciju ceļa izdevumi — — — Mutiskās tulkošanas izmaksas 6 910 863 4 679 388 67,7 % 2 231 475 Sanāksmes un konferences 877 538 677 635 77,2 % 199 903 Informācija 2 380 596 2 157 277 90,6 % 223 319 Dažādi 772 364 546 590 70,8 % 225 774 Rezerve — — — Kopā 51 788 437 42 805 994 82,7 % 8 982 442

No 2017. gada pārnesto apropriāciju izlietojuma likme bija 82,7 %. Šā izlietojuma rādītāja galvenie iemesli ir šādi:

— iepriekšējā gada laikā PĢS pasūtīto darbu/preču/pakalpojumu daļēja vai nepilnīga nodrošināšana,

— nesaņemti rēķini par nodrošinātiem darbiem/precēm/pakalpojumiem. Jāatzīmē, ka tas nenovēršami rada slogu nākamā budžeta gada budžetā, jo par šiem maksājumiem 2019. gadā būs jāievieš jaunas saistības.

3.4.2. No 2018. uz 2019. gadu pārnestās apropriācijas

No 2018. uz 2019. gadu pārnestās apropriācijas kopumā veidoja 56,6 miljonus EUR.

10. tabula

No 2018. uz 2019. gadu pārnestās apropriācijas (pa kategorijām)

(EUR) Kategorija 2018. gada budžets (sākotnējais) 2018. gada budžets (galīgais (*2)) Saistības 2018. gada maksājumi Uz 2019. gadu pārnestās apropriācijas Pārnesuma rādītājs 1 2 3 4 5=3– 4 6=4/3 Štatu saraksts 328 800 000 328 650 000 309 799 583 309 367 346 432 237 0,1 % Citi ar personālu saistīti izdevumi 24 359 000 24 509 000 22 777 378 20 930 792 1 846 586 8,1 % Ēkas 56 360 377 55 574 877 54 112 447 38 069 307 16 043 141 29,6 % Datorsistēmas 41 300 000 42 781 000 42 770 511 23 222 070 19 548 442 45,7 % Mēbeles 733 000 933 000 923 624 633 483 290 141 31,4 % Tehniskās ierīces 4 344 000 4 365 000 4 184 365 2 615 658 1 568 707 37,5 % Transports 1 496 000 2 036 000 1 938 566 1 106 390 832 176 42,9 % Delegāciju ceļa izdevumi 17 802 000 22 331 114 11 121 429 11 121 429 0 0,0 % Mutiskās tulkošanas izmaksas 79 316 000 74 441 386 64 551 319 52 642 447 11 908 872 18,4 % Sanāksmes un konferences 4 945 000 5 290 500 4 948 665 4 293 568 655 097 13,2 % Informācija 10 152 000 8 650 000 8 383 365 5 387 494 2 995 870 35,7 % Dažādi 1 787 000 1 787 000 989 228 555 947 433 280 43,8 % Rezerve 1 500 000 1 500 000 — — — – Kopā (izņemot iegādi) 572 894 377 572 848 877 526 500 479 469 945 930 56 554 549 10,7 % Nekustamā īpašuma iegāde — 45 500 45 035 45 035 100,0 % Pavisam kopā 572 894 377 572 894 377 526 545 514 469 945 930 56 599 584 10,7 %

No 2018. uz 2019. gadu pārnestās summas galvenokārt attiecas uz šādām kategorijām:

— datorsistēmas – par 19,5 miljoniem EUR, no kuriem 12,2 miljoni EUR attiecas uz ārējiem pakalpojumiem, 5,3 miljoni EUR – uz ierīcēm un programmatūru, 1,2 miljoni EUR – uz IT pakalpojumiem un uzturēšanu un 0,8 miljoni EUR – uz telesakariem,

— ēkas – par 16,0 miljoniem EUR, no kuriem 6,3 miljoni EUR attiecas uz dažādiem iekārtošanas darbiem, 4,3 miljoni EUR – uz tīrīšanu un uzturēšanu, 2,3 miljoni EUR – uz drošību un profilaksi, 1,2 miljoni EUR – telpu drošības iekārtošanas darbiem, 1,0 miljons EUR – kopā uz elektrību, ūdeni, gāzi un apkuri un 0,4 miljoni EUR – uz citiem izdevumiem saistībā ar ēkām, piemēram, celtniecības pētījumi un revīzijas,

— 11,9 miljoni EUR, lai segtu izmaksas par mutisko tulkošanu, kas nodrošināta 2018. gada novembrī un decembrī, bet par ko galīgais rēķins pienāks 2019. gadā,

— 3,0 miljoni EUR par izdevumiem saistībā ar informāciju, no kuriem 2,0 miljoni EUR attiecas uz informāciju un sabiedriskiem pasākumiem, kā arī Padomes publikācijām, 1,0 miljons EUR attiecas uz dokumentācijas un bibliotēku izdevumiem,

— citi ar personālu saistīti izdevumi – par 1,8 miljoniem EUR, jo īpaši saistībā ar ārējiem pakalpojumiem (0,1 miljons EUR), apmācību (0,9 miljoni EUR), medicīniskajiem pakalpojumiem un bērnu silītēm (0,4 miljoni EUR), komandējumiem (0,3 miljoni EUR) un atbalsta pasākumiem, lai palīdzētu personālam (0,1 miljons EUR),

— tehniskās ierīces – par 1,6 miljoniem EUR, no kuriem 1,0 miljons EUR attiecas uz konferenču iekārtu iegādi un uzturēšanu, 0,4 miljoni EUR – uz Preses dienesta audiovizuālo iekārtu iegādi un uzturēšanu, 0,1 miljons EUR – uz drošības aprīkojumu un 0,1 miljons EUR – uz restorānu un ēdnīcu iekārtu iegādi un uzturēšanu un uz citām iekārtām,

— sanāksmes un konferences – par 0,7 miljoniem EUR, galvenokārt saistībā ar rēķiniem, kas vēl nav saņemti par Eiropadomes un Padomes sanāksmju rīkošanu 2018. gadā,

— nekustamā īpašuma iegāde – par 0,05 miljoniem EUR nolūkā segt notāra izdevumus par galīgo maksājumu par Europa ēku,

— mēbeles 0,3 miljonu EUR apmērā ir saistītas ar dažiem birojiem un mēbeļu pirkuma papildu pasūtījumiem, kas veikti, lai nodrošinātu Padomes vajadzības pirms jauna pamatlīguma parakstīšanas.

3.4.3. Ar lēmumu pārnestās apropriācijas no 2017. uz 2018. gadu

Kā norādīts 11. tabulā, ar lēmumu no 2017. uz 2018. gadu tika pārnesta summa 8,8 miljonu EUR apmērā saskaņā ar Finanšu regulas 13. panta 2. punkta (2018. gada FR 12. panta 2. punkta) un Piemērošanas noteikumu 4. panta noteikumiem.

11. tabula

No 2017. uz 2018. gadu ar lēmumu pārnestās apropriācijas (pa kategorijām)

(EUR) Kategorija Ar lēmumu pārnestās apropriācijas no 2017. gada Saistības 2018. gadā Izpildes rādītājs Atceltās apropriācijas 2018. gada maksājumi Pārnesumi maksājumiem uz 2019. gadu 1 2 3 = 2 / 1 4 = 1 - 2 5 6 = 2 - 4 Nekustamā īpašuma iegāde 8 787 738 4 114 794 46,8 % 4 672 944 0 4 114 794 EP/P kopā 8 787 738 4 114 794 46,8 % 4 672 944 0 4 114 794

Summa ir saistīta ar galīgo maksājumu par Europa ēku un plānoto četru blakus esošo zemes gabalu iegādi, ar noteikumu, ka 2017. gadā nebija iespējams parakstīt saistīto galīgo pārdošanas aktu sakarā ar kavēšanos, kas saistīts ar Beļģijas iestāžu iekšējām procedūrām, un secīgu kavēšanos ar notāru veikto juridiskās dokumentācijas sagatavošanu.

To apropriāciju izlietošanas līmenis, kas tika pārnestas ar lēmumu, bija 46,8 %, jo Beļģijas iestādes visbeidzot neveica četru blakus esošo zemes gabalu pārdošanu. Saistību summa tika pilnībā pārnesta maksājumam uz 2019. gadu.

3.4.4. No 2016. uz 2017. gadu ar lēmumu pārnestās apropriācijas maksājumam uz 2018. gadu

No 2016. uz 2017. gadu ar lēmumu pārnestās apropriācijas, par kurām tika pienācīgi noteiktas saistības 2017. gadā, bet kas netika samaksātas, tika pārnestas maksājumam uz 2018. gadu. Kā norādīts 12. tabulā, maksājumam tika pārnesti 0,3 miljoni EUR.

12. tabula

No 2016. uz 2017. gadu ar lēmumu pārnestās apropriācijas maksājumam uz 2018. gadu (pa kategorijām)

(EUR) Kategorija Pārnesumi maksājumiem no 2017. gada 2018. gada maksājumi Izpildes rādītājs Atceltās apropriācijas 1 2 3 = 2/1 4 = 1– 2 Tehniskās ierīces 330 991 330 991 100,0 % 0 EP/P kopā 330 991 330 991 100,0 % 0

Šī summa ir saistīta ar aprīkojuma (tehniskā aprīkojuma) nomaiņu Europa ēkā, kas 2016. gada oktobrī tika bojāts ūdens dēļ.

No 2017. gada pārnesto apropriāciju izlietojuma likme bija 100 %.

3.5. Piešķirtie ieņēmumi

3.5.1. Līdz 2018. gadam uzkrātie piešķirtie ieņēmumi

Līdz 2018. gadam uzkrāto piešķirto ieņēmumu kopējā summa bija 23,0 miljoni EUR.

13. tabula

Līdz 2018. gadam uzkrāto piešķirto ieņēmumu izlietojums (pa kategorijām)

(EUR) Kategorija Līdz 2018. gadam piešķirtie ieņēmumi Saistības 2018. gadā 2018. gada maksājumi Izpildes rādītājs Atceltie piešķirtie ieņēmumi 1 2 3 4 = 2 / 1 4 = 1 - 2 Štatu saraksts 1 424 860 1 424 860 1 424 860 100,0 % — Citi ar personālu saistīti izdevumi 1 226 806 1 222 768 1 212 356 99,7 % 4 038 Ēkas 793 382 672 317 540 213 84,7 % 121 065 Datorsistēmas 473 332 472 157 360 276 99,8 % 1 175 Mēbeles — — — — Tehniskās ierīces 34 894 31 090 29 168 89,1 % 3 804 Transports 2 747 2 747 2 747 100,0 % — Delegāciju ceļa izdevumi 11 555 185 11 555 185 11 555 185 100,0 % — Mutiskās tulkošanas izmaksas 7 042 505 7 042 505 7 042 505 100,0 % — Sanāksmes un konferences 148 367 136 571 134 123 92,0 % 11 796 Informācija 62 023 62 023 62 023 100,0 % — Dažādi 273 300 273 300 252 369 100,0 % — EP/P kopā 23 037 401 22 895 523 22 615 825 99,4 % 141 878 Pakalpojumu līmeņa līgumi ar EĀDD 126 150 117 101 117 101 92,8 % 9 049 Pavisam kopā 23 163 551 23 012 625 22 732 926 99,3 % 150 927

Piešķirtie ieņēmumi saistībā ar PĢS darbībām kopā bija 23,2 miljoni EUR, no kuriem par 23,0 miljoniem EUR tika pienācīgi noteiktas saistības 2018. gadā. Atlikušie 0,2 miljoni EUR tika atcelti atbilstīgi Finanšu regulas 14. pantam (2018. gada FR 12. panta 4. punktam).

Līdz 2018. gadam uzkrāto piešķirto ieņēmumu cita daļa (0,1 miljons EUR) attiecas uz summām, ko 2017. gadā EĀDD pārskaitīja Padomei, lai segtu izdevumus par pakalpojumiem, kas noteikti dažādos pakalpojumu līmeņa līgumos (PLL) starp abām iestādēm un ko sniedz PĢS. No saistību summas 0,1 miljona EUR apmērā 100 % tika samaksāti 2017. gadā.

3.5.2. Piešķirtie ieņēmumi, kas pārnesti maksājumiem no 2017. gada

Kopējā piešķirto ieņēmumu summa, kas pārnesta maksājumiem no 2017. gada, ir 0,3 miljoni EUR.

14. tabula

Pirms 2018. gada uzkrāto to piešķirto ieņēmumu izlietojums, kas pārnesti uz 2018. gadu (pa kategorijām)

(EUR) Kategorija Piešķirtie ieņēmumi, kas pārnesti maksājumiem no 2017. gada 2018. gada maksājumi Izpildes rādītājs Atceltie piešķirtie ieņēmumi 1 2 4 = 2/1 4 = 1– 2 Štatu saraksts — — — — Citi ar personālu saistīti izdevumi 10 362 167 1,6 % 10 195 Ēkas 149 078 78 610 52,7 % 70 468 Datorsistēmas 3 — 0,0 % 3 Mēbeles — — — — Tehniskās ierīces 29 555 23 460 79,4 % 6 095 Transports 1 779 295 16,6 % 1 485 Delegāciju ceļa izdevumi — — — — Mutiskās tulkošanas izmaksas — — — — Sanāksmes un konferences 5 530 5 274 95,4 % 256 Informācija — — — — Dažādi 38 773 7 627 19,7 % 31 146 EP/P kopā 235 082 115 433 49,1 % 119 648 Pakalpojumu līmeņa līgumi ar EĀDD 17 526 17 526 100,0 % — Pavisam kopā 252 608 132 959 52,6 % 119 648

3.5.3. Pirms 2018. gada uzkrātie piešķirtie ieņēmumi, kas pārnesti maksājumam uz 2019. gadu

Pirms 2018. gada uzkrātie piešķirtie ieņēmumi, par kuriem tika pienācīgi noteiktas saistības, bet kas netika apmaksāti 2018. gadā, tika pārnesti no 2018. uz 2019. gadu, un kopsummā bija 0,3 miljonu EUR apmērā.

15. tabula

Pirms 2018. gada uzkrātie piešķirtie ieņēmumi, kas pārnesti uz 2019. gadu (pa kategorijām)

(EUR) Kategorija Līdz 2018. gadam piešķirtie ieņēmumi Saistības 2018. gadā 2018. gada maksājumi Piešķirtie ieņēmumi,kas pārnestiuz 2019. gadu Pārnesuma rādītājs 1 2 3 4 = 2 - 3 5 = 4 / 2 Štatu saraksts 1 424 860 1 424 860 1 424 860 — 0,0 % Citi ar personālu saistīti izdevumi 1 226 806 1 222 768 1 212 356 10 412 0,9 % Ēkas 793 382 672 317 540 213 132 103 19,6 % Datorsistēmas 473 332 472 157 360 276 111 881 23,7 % Mēbeles — — — — Tehniskās ierīces 34 894 31 090 29 168 1 922 6,2 % Transports 2 747 2 747 2 747 — 0,0 % Delegāciju ceļa izdevumi 11 555 185 11 555 185 11 555 185 — 0,0 % Mutiskās tulkošanas izmaksas 7 042 505 7 042 505 7 042 505 — 0,0 % Sanāksmes un konferences 148 367 136 571 134 123 2 449 1,8 % Informācija 62 023 62 023 62 023 — 0,0 % Dažādi 273 300 273 300 252 369 20 931 7,7 % EP/P kopā 23 037 401 22 895 523 22 615 825 279 699 1,2 % Pakalpojumu līmeņa līgumi ar EĀDD 126 150 117 101 117 101 — 0,0 % Pavisam kopā 23 163 551 23 012 625 22 732 926 279 699 1,2 %

Pārnestās summas izriet galvenokārt no šādām kategorijām:

— ēkas – 0,1 miljons EUR saistībā ar iekārtošanas darbiem,

— datorsistēmas – 0,1 miljons EUR, kas atbilst ārējiem pakalpojumiem,

— dažādi – 0,02 miljoni EUR, kas atbilst galvenokārt juridiskiem izdevumiem un izmaksām.

3.5.4. 2018. gadā uzkrātie piešķirtie ieņēmumi

2018. gadā uzkrāto piešķirto ieņēmumu kopējā summa bija 23,7 miljoni EUR. No tās 351 460 EUR atbilst summām, ko EĀDD pārskaitīja Padomei.

16. tabula

2018. gadā uzkrāto piešķirto ieņēmumu izlietojums (pa kategorijām)

(EUR) Kategorija Piešķirtie ieņēmumi 2018. gadā Saistības 2018. gadā 2018. gada maksājumi Pieejamie piešķirtie ieņēmumi 1 2 3 4 = 1 - 3 Štatu saraksts 1 489 158 — — 1 489 158 Citi ar personālu saistīti izdevumi 1 472 997 112 414 62 508 1 410 489 Ēkas 984 112 195 806 81 498 902 614 Datorsistēmas 976 647 262 528 69 889 906 758 Mēbeles — — — 0 Tehniskās ierīces 210 364 143 204 139 077 71 286 Transports 5 454 — — 5 454 Delegāciju ceļa izdevumi 6 911 068 — — 6 911 068 Mutiskās tulkošanas izmaksas 11 066 291 — — 11 066 291 Sanāksmes un konferences 139 883 132 947 55 875 84 008 Informācija 68 116 — — 68 116 Dažādi 33 737 — — 33 737 EP/P kopā 23 357 827 846 899 408 847 22 948 980 Pakalpojumu līmeņa līgumi ar EĀDD 351 460 208 560 124 366 227 095 Pavisam kopā 23 709 288 1 055 459 533 213 23 176 075

2018. gadā piešķirtie ieņēmumi saistībā ar PĢS darbībām bija 23,4 miljoni EUR. Finanšu gada laikā tika noteiktas saistības 0,8 miljonu EUR apmērā, savukārt 23,0 miljonus EUR pārnesa uz 2019. gadu saskaņā ar FR 14. pantu (2018. gada FR 12. panta 4. punktu).

Apmēram 50 % no piešķirtajiem ieņēmumiem (11 miljoni EUR) ir saistīti ar mutisko tulkošanu, no papildu maksājumiem par dažām valodām, lai segtu papildu mutisko tulkošanu šajās valodās. Summa 7 miljonu EUR apmērā ir saistīta ar delegāciju ceļa izdevumiem saskaņā ar bilanci pēc to ceļošanas deklarāciju iesniegšanas. Pārējais ir galvenokārt saistīts ar tādu summu segšanu, kas saistītas ar dažādām Padomes administratīvajām darbībām.

(1) Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

(2) Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

(3) Europa ēka

(4) Eiropas Parlamenta un Padomes Direktīva 2011/7/ES (2011. gada 16. februāris) par maksājumu kavējumu novēršanu komercdarījumos (OV L 48, 23.2.2011., 1. lpp.).

(5) Neto summa > 250 000 EUR.

(*1) Ieskaitot apropriāciju iekšējos pārvietojumus

(6) Saskaņā ar Lēmumu Nr. 111/07 PĢS pārskaita 66 % no mutiskās tulkošanas piešķīrumu neizmantotās summas delegātu ceļa izdevumu finansējumam, kas jāizlieto tajā pašā budžeta gadā. 2018. gadā minētā summa bija 6,6 miljoni EUR.

(*2) Ieskaitot apropriāciju iekšējos pārvietojumus